ธปท.ขู่ไม้แข็งหั่นค่าต๋งแบงก์ไม่ให้ลากยาว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — ธปท.ปรับระบบกำกับดูแลค่าธรรมเนียมธนาคารใหม่ 
นายเกริก วณิกกุล รองผู้ว่าการสายเสถียรภาพสถาบันการเงิน ธนาคารแห่งประเทศไทย (ธปท.) เปิดเผยว่า ธปท.มีแนวทางที่จะปรับปรุงการดูแลสถาบันการเงิน ในส่วนของการดูแลค่าธรรมเนียมการให้บริการทางการเงินของธนาคารพาณิชย์ ให้เหมาะสมและเป็นธรรมต่อประชาชน 
สำหรับในเดือน ก.พ.นี้จะมีการย้ายสำนักนโยบายและกำกับระบบการชำระเงิน ซึ่งดูแลระบบค่าธรรมเนียมการให้บริการทางการเงิน ที่เคยอยู่ภายใต้สายเสถียรภาพระบบการชำระเงิน มาอยู่ที่สายเสถียรภาพสถาบันการเงิน 
ทั้งนี้ สาเหตุของการย้ายเนื่องจากต้องการให้การบังคับใช้มาตรการปรับโครงสร้างค่าธรรมเนียมการให้บริการทางการเงินในปี 2553เร็วขึ้น หลังจากที่ผ่านมาฝ่ายระบบการชำระเงินไม่มีอำนาจในการให้คุณ ให้โทษ หรือลดหย่อนเกณฑ์การควบคุมสถาบันการเงิน ทำให้การเจรจาในการปรับลดค่าธรรมเนียม โดยเฉพาะอย่างยิ่งค่าธรรมเนียมการให้บริการข้ามเขตมีความล่าช้า และอาจจะไม่ได้ผลลัพธ์เท่าที่ควร 
รวมทั้งธนาคารพาณิชย์ชดเชยการปรับลดค่าธรรมเนียมบางประเภท แต่ขอทำธุรกรรมทางการเงินอื่นมากขึ้น หรือขอเก็บค่าธรรมเนียมการรับฝากและถอนเงินทดแทนรายได้ที่เสียไป เป็นต้น